সামরিক কেন্দ্রগুলো জুন্দ নামে পরিচিত ছিল। এটি সর্বপ্রথম খলিফা উমর কর্তৃক প্রতিষ্ঠিত হয়। সেনা প্রশাসনের উদ্দেশ্য এটি তৈরী করা হয়। এই কেন্দ্রগুলো মদীনা, কুফা, বসরা, মসুল, ফুসতাত, দামেস্ক, জর্ডান ও ফিলিস্তিনে অবস্থিত ছিল। এই কেন্দ্রগুলোতে সৈনিকদের অবস্থানের জন্য ব্যারাক তৈরি করা হয়। স্বল্প সময়ের নোটিশে উপস্থিত করার জন্য উপযোগী চার ঘোড়া রাখার উপযুক্ত আস্তাবল এগুলোতে তৈরী করা হয়। এসকল "জুন্দ" থেকে প্রয়োজনমাফিক অতিরিক্ত সৈন্য পাঠানো হত। সেনাবাহিনী সম্পর্কিত দলিলপত্র এখানে রক্ষিত থাকত। এসব স্থানে খাদ্য মজুদ থাকত ও এখান থেকেই অন্য স্থানে পাঠানো হত। সেনা কেন্দ্রগুলোর পাশাপাশি বড় শহর ও কৌশলগতভাবে গুরুত্বপূর্ণ স্থানে সেনানিবাস স্থাপন করা হয়। নির্মিত সেনানিবাস ও ব্যারাকগুলোতে আবহাওয়া ও পরিচ্ছন্নতার দিকেও লক্ষ রাখা হত। সেনানিবাসে রাস্তা নির্মাণের জন্য বিশেষ ব্যবস্থা করা হয়। খলিফা উমর রাস্তা নির্মাণের ব্যাপারে প্রয়োজনীয় নির্দেশনা দিতেন।

চলাচল
জুন্দ
ধনুক
হেলমেট